Diari Oficial de la Generalitat Valenciana


Sumari del DOGV 8676, del 13-11-2019 (2019/10642)

Licitació de l'ocupació temporal mitjançant concessió administrativa d'una dependència situada a les naus de suport i tallers mecànics.
---------------------------------------------------------------------------------------------------------------------------------------

### Dades del document

Número de DOGV
:   8676

Data del DOGV
:   13-11-2019

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2019/10840


Data del document
:   05-11-2019

Organisme emissor
:   Universitat d'Alacant

Tipus de document
:   Anunci

Descriptors 

:   * contracte administratiu

Licitació de l'ocupació temporal mitjançant concessió administrativa d'una dependència situada a les naus de suport i tallers mecànics. [2019/10983]  
L'article 35 de la Llei 14/2011, d'1 de juny, de la ciència, la tecnologia i la innovació, encomana a les administracions públiques, en l'àmbit de les seues respectives competències, el foment, la valorització, la protecció i la transferència de coneixement amb l'objectiu que els resultats de la investigació siguen transferits a la societat.  
Al seu torn, l'apartat tercer del mateix article reconeix el paper dels parcs científics i tecnològics com a llocs estratègics per a la transferència de resultats de l'activitat d'investigació, desenvolupament i innovació als sectors productius.  
La Fundació Parc Científic d'Alacant de la Comunitat Valenciana (FPCA) és una entitat constituïda per la Universitat d'Alacant, amb personalitat jurídica pròpia i plena capacitat d'actuar, amb la condició de mitjà propi i servei tècnic d'aquesta i que té entre les seues finalitats i activitats, la promoció i la transmissió del coneixement científic i tecnològic, així com afavorir el desenvolupament econòmic.  
  
Amb data 31 de juliol del 2013, la Universitat d'Alacant i la Fundació Parc Científic d'Alacant de la Comunitat Valenciana van signar un acord de col·laboració en el qual van pactar formalitzar l'instrument jurídic que corresponguera per a facilitar l'ús i l'explotació mitjançant la contraprestació d'algunes dependències de titularitat de la Universitat d'Alacant. Amb aquesta finalitat, el Consell de Govern de la Universitat d'Alacant de 23 de març del 2015 va aprovar una comanda de gestió a la Fundació Parc Científic, en la qual es van fer diferents addendes en el Consell de Govern de 20 de gener del 2016 i 20 de juliol del 2018.  
  
  
1. Objectiu de la convocatòria  
L'objectiu d'aquesta convocatòria és l'adjudicació de l'ocupació temporal mitjançant concessió administrativa d'una dependència situada a les naus de suport i tallers mecànics de la Universitat d'Alacant, que disposa de la instal·lació bàsica per als subministraments, són locals independents, amb zona de serveis comuns i les característiques que s'inclouen en l'annex 1 d'aquesta convocatòria i en la taula següent:  
  
  
Espai Superfície  
(m²) Dimensions  
(profunditat /  
amplària / altura)  
(m) Observacions  
Sala 2 B  
Codi  
SIGUA:  
0205PB034-  
0205PB010 152,72 m² 16,59 / 8,00 / 6,02-7,23 Zona semiindustrial (132,72 m²) + oficina 2A (20 m²)  
  
  
  
2. Entitat adjudicadora  
Organisme: Universitat d'Alacant  
Per a l'obtenció de documentació i informació addicional sobre l'objectiu i característiques de la convocatòria:  
- Dependència: Fundació Parc Científic d'Alacant  
- Domicili: ctra. Sant Vicent, s/n  
- Localitat i codi postal: 03639 Alacant  
- Telèfon: 365 58 69 69  
€ Correu electrònic: uyia@qj.dn  
  
3. Procediment i forma d'adjudicació  
Concurs públic d'acord amb la Llei 14/2003, de 10 d'abril, de patrimoni de la Generalitat Valenciana.  
  
4. Termini de cessió  
Mínim de quatre anys a partir dels quals es podran fer pròrrogues per períodes anuals amb un màxim de 75 anys.  
  
5. Cànon que ha de satisfer el concessionari  
Des del moment en què siguen adjudicats temporalment els espais i formalitzat el corresponent contracte de concessió administrativa previst en la clàusula 14 d'aquesta convocatòria, les empreses hauran de fer-se càrrec mensualment de:  
a) Cànon mensual que apareix en la taula següent vinculat a cada dependència (IVA exclòs).  
  
Dependència Superfície  
(m²) Preus   
(?/m²/mes) Quantia mensual total (?)  
Sala 2 B  
Codi SIGUA:  
1976LI962-0355CG728 324,72 m² 3,5 534,52 -  
  
  
  
El cànon convingut podrà ser motiu de revisions anuals d'acord amb els increments o les disminucions que experimenten els preus públics segons el pressupost que aprove la Universitat per a cada exercici, o segons l'acord de revisió de taxes que, sobre aquest tema, s'adopte pel Consell Social.  
b) Despeses de subministraments vinculades a l'empresa:  
- Consum d'aigua.  
- Consum d'electricitat.  
- Servei de telefonia i accés a internet.  
- Altres subministraments i contractacions propis de l'empresa.  
  
6. Obligacions del concessionari  
?Pagament del cànon, de les despeses derivades del consum, així com dels impostos, taxes i altres tributs que siguen obligatoris per a l'exercici de l'activitat.  
- Mantenir en bon estat les dependències l'ús de les quals i ocupació es concedeix i, conclosa l'ocupació, deixar-les lliures i en estat de neteja i adequada conservació.  
- Contractar una pòlissa d'assegurances amb la finalitat d'assegurar els danys de tot tipus que es puguen produir en els béns motiu de concessió, així com a tercers, durant la vigència d'aquesta. És a dir, haurà de contractar una assegurança de danys materials i una altra de responsabilitat civil.  
- Ocupar les dependències adjudicades, sense possibilitat de cedir-les o transmetre-les a tercers ni totalment ni parcial, i fer-ne ús efectiu i exclusiu.  
- Destinar les dependències exclusivament a activitats relacionades amb les pròpies de l'FPCA i al desenvolupament del seu objectiu social.  
- Obtenir pel seu compte totes les autoritzacions administratives i llicències necessàries per a la realització de l'activitat, així com satisfer els tributs que li puguen correspondre.  
- Complir les obligacions de tot ordre que siguen imposades per la legislació vigent.  
  
7. Obres i instal·lacions  
Queda prohibida la realització d'obres de qualsevol tipus en les dependències motiu de concessió, sense comptar amb l'autorització expressa de la Universitat d'Alacant.  
En el cas que per part de la concessionària es feren obres, construccions o instal·lacions fixes sobre el bé motiu de la concessió, en el moment en què s'extingisca la mateixa estarà obligada a la demolició total d'aquestes, i retornarà l'espai a l'estat original, tret que la Universitat d'Alacant manifeste expressament que està interessada a mantenir-les, i en aquest cas no abonarà cap indemnització ni compensació per aquest concepte a la concessionària.  
  
8. Facultats que es reserva l'òrgan convocant  
La Fundació Parc Científic d'Alacant es reservarà la facultat d'inspeccionar en qualsevol moment els béns motiu de concessió administrativa per a comprovar que són usats d'acord amb els termes establits en l'atorgament.  
  
9. Garanties que cal exigir  
Com a garantia del compliment de les obligacions, els concessionaris hauran de constituir, lliurar i mantenir en vigor durant el període de vigència de la concessió i per un import equivalent al cànon corresponent a tres mensualitats, un aval bancari de pagament a primer requeriment o un dipòsit en efectiu en favor de la Universitat d'Alacant.  
  
10. Requisits per a participar en la convocatòria.   
- Estar vinculat a la Fundació Parc Científic d'Alacant en la modalitat 1 o 2. Per a complir aquest requisit, s'exigirà que l'empresa estiga vinculada a la Fundació Parc Científic d'Alacant en el moment de la resolució d'aquesta convocatòria.   
- Fer una activitat empresarial innovadora.  
- Trobar-se al corrent de totes les obligacions amb la Universitat d'Alacant i amb la Fundació Parc Científic d'Alacant.  
- Estar al corrent en les obligacions fiscals i de Seguretat Social.  
  
Serà motiu d'exclusió del procediment de selecció que les sol·licituds que provinguen d'empreses tinguen qualsevol tipus de deute pendent amb la Universitat d'Alacant; que no es troben al corrent del pagament de les seues obligacions fiscals, laborals o de Seguretat Social, o que estiguen en situació de concurs de creditors.  
Per a la justificació d'estar al corrent d'aquestes obligacions, juntament amb la sol·licitud, hauran de presentar un certificat de l'Agència Estatal d'Administració Tributària i de la Seguretat Social, i també una declaració jurada del sol·licitant que indique que compleix les obligacions esmentades en el paràgraf anterior.  
  
11. Presentació de sol·licituds  
La documentació que cal presentar per les empreses consistirà en l'imprès de sol·licitud d'acord amb el model inclòs com a annex 2 d'aquesta convocatòria, disponible en format electrònic en https://pca.ua.es/, signat pel representant legal, un certificat de l'Agència Estatal d'Administració Tributària i de la Seguretat Social i una declaració jurada del sol·licitant que indique el compliment de la resta d'obligacions especificades en el punt 10 de la convocatòria.  
El termini de presentació de sol·licituds serà de quinze dies naturals comptadors des de la publicació d'aquesta convocatòria en el Diari Oficial de la Generalitat Valenciana.  
Les empreses interessades hauran de dirigir la sol·licitud segons el model inclòs en l'annex 2, en la qual indicaran les preferències pels espais que són l'objecte de la convocatòria, a l'atenció de la Fundació Parc Científic d'Alacant, a través del Registre de la Fundació Parc Científic d'Alacant, situat a la carretera de Sant Vicent, s/n, edifici Torre de Control, 1a planta, 03538 Alacant.  
Excepte en aquelles situacions en què l'oferta d'espais no haja sigut coberta totalment per absència de sol·licitants admesos, cap empresa podrà ser concessionària de més d'un espai.  
En el cas que concórreguen a l'oferta dues empreses o més, tindrà preferència aquella que no ocupe cap espai en el moment de la publicació de la convocatòria. En el cas de concórrer-hi dues empreses o més que ja estiguen ocupant ambdues un espai o més, tindrà preferència aquella que menys espais ocupe. En cas d'igualtat en l'ocupació d'espais, s'atendrà a la motivació de la necessitat dels espais que l'empresa haja descrit en el formulari de sol·licitud.   
  
  
12. Criteris de valoració de sol·licituds  
- Volum de negoci de l'empresa sol·licitant l'any 2018 (10 punts).  
L'empresa sol·licitant amb més facturació rebrà la màxima puntuació, i a la resta li serà assignada la puntuació proporcionalment.  
- Inversió en R+D l'any 2018 (10 punts).   
L'empresa sol·licitant amb més inversió en R+D rebrà la màxima puntuació, i a la resta li serà assignada la puntuació proporcionalment.  
- Nombre de doctors que formen part de la plantilla (15 punts).  
Per cada doctor en plantilla s'assignaran 5 punts, fins a un màxim de 15.  
- Fons captats per l'empresa en convocatòries tant públiques com privades amb caràcter competitiu l'any 2018 (10 punts).  
L'empresa sol·licitant amb més recursos captats rebrà la màxima puntuació, i a la resta li serà assignada la puntuació proporcionalment.  
  
- Nombre d'estudiants de la Universitat d'Alacant amb pràctiques en l'empresa (5 punts).  
Per cada estudiant en pràctiques s'assignaran 2,5 punts fins a un màxim de 5 punts.  
- Període de vinculació de l'empresa a la Fundació Parc Científic d'Alacant de la Comunitat Valenciana (10 punts).  
A raó de 0,4 punts per mes complet de vinculació a l'FPCA, fins a un màxim de 10 punts.  
- Ser EBT de la Universitat d'Alacant (10 punts).  
- Adequació als interessos generals i estratègics de l'FPCA (30 punts).  
  
13. Avaluació i resolució  
Les sol·licituds rebudes seran avaluades per part d'una comissió integrada pels patrons següents de la Fundació Parc Científic d'Alacant:  
  
Presidenta: Amparo Navarro Faure, vicepresidenta de la Fundació Parc Científic d'Alacant en la condició de vicerectora de la Universitat d'Alacant amb competències en Investigació.   
Secretària: Esther Algarra Prats, secretària de la Fundació Parc Científic d'Alacant en la condició de secretària general de la Universitat d'Alacant.  
Vocal: Rafael Pla Penalva, patró de la Fundació Parc Científic d'Alacant en la condició de gerent de la Universitat d'Alacant.  
Transcorregut el termini de presentació de sol·licituds, la comissió publicarà en la pàgina web de l'FPCA (https://pca.ua.es) la llista provisional d'empreses admeses d'acord amb els requisits establits en el punt 10 d'aquesta convocatòria, i també les sol·licituds excloses i n'expressarà la causa. Els exclosos tindran un termini de cinc dies hàbils des de la data de la publicació per a fer les al·legacions, després dels quals la comissió farà pública la llista definitiva d'empreses admeses. En cas que no hi haguera sol·licituds excloses, no seria necessari el transcurs d'aquest termini d'al·legacions.  
D'acord amb els criteris de valoració establits en el punt 12 d'aquesta convocatòria, la comissió farà la valoració de les sol·licituds i amb aquesta farà i publicarà un llistat que propose l'adjudicació a les empreses millor valorades d'acord amb els espais als quals opten. Contra aquesta valoració, els interessats podran formular una reclamació davant de la comissió en el termini de cinc dies hàbils.  
Una vegada resoltes les reclamacions, la comissió farà públic el llistat amb les puntuacions definitives atorgades a cada empresa. Sobre la base d'això, la comissió remetrà la proposta d'adjudicació a la Universitat d'Alacant, que serà l'encarregada de dictar resolució i acordar l'adjudicació dels espais a les empreses amb més puntuació d'acord als espais sol·licitats.  
La comissió estarà facultada per a sol·licitar que s'acredite fefaentment i es puga requerir la presentació de la documentació original del que ja s'haja presentat o indicat en la sol·licitud.  
Les empreses que, malgrat complir els requisits d'admissió, no puguen ser adjudicatàries d'un espai dels previstos en aquesta convocatòria a causa de la falta de disponibilitat, seran incloses en una llista d'espera d'acord amb la valoració de la comissió per a ser cridades en cas que de produir-se vacants o renúncies.  
Totes les resolucions de les indicades en aquest article es faran públiques mitjançant la inserció en la pàgina web de l'FPCA: https://pca.ua.es.  
  
14. Ocupació temporal d'espais  
Les empreses que siguen adjudicatàries en aquesta convocatòria d'un espai dels oferits hauran de formalitzar el contracte corresponent a l'ús de l'espai en el termini de quinze dies naturals i ocupar aquest espai en un termini màxim de trenta dies naturals comptadors a partir de la publicació de la resolució.  
En cas d'incompliment, s'entendrà que l'empresa adjudicatària renuncia a l'adjudicació i, per tant, l'espai serà adjudicat a l'empresa següent amb millor puntuació en l'avaluació feta per la comissió, a la qual seran aplicable les mateixes condicions.  
Si després del procés d'adjudicació de l'ocupació temporal quedaren espais disponibles, s'adjudicaran aquests en l'ordre de la llista d'espera.  
  
15. Confidencialitat  
La Fundació Parc Científic d'Alacant i la Comissió es comprometen a no difondre, per cap motiu, les informacions a què hagen pogut tenir accés en el desenvolupament d'aquesta convocatòria, sempre que aquestes informacions no siguen de domini públic.  
  
16. Causes d'extinció de la concessió  
- Mutu acord de les parts.  
- Falta de pagament del cànon estipulat o qualsevol altre incompliment greu de les obligacions del titular de la concessió, declarats per l'òrgan que la va atorgar.  
- Falta de pagament per serveis prestats per la Universitat d'Alacant a l'empresa.  
- Venciment del termini estipulat.  
- Incompliment sobrevingut dels requisits d'accés establits en el punt 10 d'aquesta convocatòria.  
  
17. Recursos  
Contra aquesta convocatòria i les seues bases, que són definitives en via administrativa, com també contra la resolució de la Universitat d'Alacant per la qual es resolga i s'acorde l'adjudicació dels espais a les empreses seleccionades, els interessats podran interposar un recurs contenciós administratiu en el termini de dos mesos comptadors a partir de l'endemà de ser publicada en la pàgina web https://pca.ua.es.  
  
  
Alacant, 5 de novembre del 2019.- El rector de la Universitat d'Alacant: Manuel Palomar Sanz  
  
   
  
  
ANNEX II  
Imprès de sol·licitud  
  
A l'ATENCIÓ DEL COMITÈ EXECUTIU DE LA FUNDACIÓ PARC CIENTÍFIC D'ALACANT  
  
DADES DE L'ENTITAT SOL·LICITANT   
Nom de l'entitat:   
CIF:   
Representant legal:   
Càrrec:   
Telèfon/fax:   
Correu electrònic:   
Adreça postal completa:   
Superfície sol·licitada:   
 Sala 2B  
 152,72 m2   
   
  
Signatura del representant legal i segell de l'entitat  
  
  
  
  
  
  
1. PRESENTACIÓ DE L'ENTITAT  
(Descripció de l'entitat sol·licitant; nom, objecte social, nombre d'empleats, línies d'actuació?)  
  
2. ACTIVITAT QUE HA DE DESENVOLUPAR EN EL PCA  
(Descripció d'activitats que preveu desenvolupar al PCA; descripció, si escau, de l'equipament que necessita instal·lar-hi)  
  
3. CRITERIS DE VALORACIÓ DE SOL·LICITUDS  
- Volum de negoci de l'empresa sol·licitant  
- Inversió en R+D  
- Nombre de doctors que formen part de la plantilla  
- Fons captats per l'empresa en convocatòries tant públiques com privades amb caràcter competitiu  
- Nombre d'estudiants de la Universitat d'Alacant amb pràctiques en l'empresa  
- Període de vinculació de l'empresa a la Fundació Parc Científic d'Alacant  
- Ser EBT de la Universitat d'Alacant  
- Projectes d'R+D desenvolupats en l'últim exercici; percentatge d'inversió sobre facturació de l'empresa  
- Col·laboració amb el Parc Científic d'Alacant en els últims tres anys: projectes de finalització de carrera, becaris, convenis i contractes d'R+D+I  
- Proposta concreta d'activitats futures que requerisquen la col·laboració amb el Parc Científic d'Alacant  
- Previsió de creació d'ocupació, amb preferència de graduats del Parc Científic d'Alacant  
  
4. ALTRES CONSIDERACIONS  
Altres consideracions de rellevància per a l'avaluació de la sol·licitud.